Kaja Kivi

Kaja Kivi (sündinud 21. veebruaril 1957 Vastseliinas) on eesti tantsuõpetaja ja loomaarst, kes tegutseb Põltsamaal.

Kaja Kivi lõpetas 1975. aastal Vastseliina Keskkooli ja 1981. aastal Eesti Põllumajandusakadeemia veterinaariateaduskonna. 1991. aastal omandas ta kõrghariduse ka psühholoogia erialal Tartu Riiklikus Ülikoolis.

2004. aastal lõpetas Kaja Kivi Eesti Rahvatantsujuhtide kooli. Ta tantsis aastatel 1976–1988 EPA rahvatantsuansamblis Tarbatu ja 1992–1999 projektansamblis Ahjualused.Kultuuritegijad Kalevipoja tegude maalt. Toimetaja Ene Sööt. Tallinn 2009

Ta on juhendanud järgmisi tantsurühmi: 
 2001–2011 Põltsamaa naisrahvatantsurühm Uhka, 
 2003–2015 Esku rahvatantsurühm Murumemmed,
 2011– tantsurühm Tulihänd (algselt Nii ja Naa),
 2012– naisrühm ILOSA. Nii me siin Võisikul elame. PDF. Põltsamaa Valla Külade Infoleht. Adavere eri. Juuni 2012. Vaadatud 14.08.2012 

2009. aastal oli Kivi üldtantsupeol naisrühmade üldjuhi assistent ning I (2011) ja II (2016) Eesti naiste tantsupeo N1 kõrgema kategooria naisrühmade liigijuht.  

Kaja Kivi on OÜ Põltsamaa Veterinaarteenuste omanik ja töötab samas loomaarstina.Loomaarst Kaja Kivi on opereerinud ka paabulindu Vooremaa 14.02.2008.

Viited


Kategooria:Eesti loomaarstid
Kategooria:Eesti rahvatantsupedagoogid
Kategooria:Eesti Maaülikooli veterinaariateaduskonna vilistlased‎
Kategooria:Tartu Ülikooli ajalooteaduskonna vilistlased
Kategooria:Sündinud 1957